钦定古今图书集成/理学汇编/学行典/第254卷 > 杨廷松
## 钦定古今图书集成/理学汇编/学行典/第254卷 > 杨廷松

按《德安府志》：“杨廷松，字汝节，孝感人。父沔，饶于财，析
箸时，兄弟各择腴产斗山东，地衢而瘠，松欣然受之，
父大悦。性好客，恤灾急人之急，宗里推服，以是斗山
稍聚成市。今杨家店自松始也。岁饥，出粟贷人，难偿
者焚其券。更置义仓，赈人之贫无告者。设义学，建义
桥，立义冢，凿义井，远近便之。当事旌表其门。”

===汤诲===按《德安府志》：“汤诲，字惟忠，号董里。家贫力学，为名诸
生。胆识过人，议论风发，凡忠孝节烈事，力为表彰。谙
练经济，当事者每折节以咨。待兄侄如子，经理侄业，
较自谋更周。卒时子幼，所著放失不存。”